Psycho (שיר של רד ולווט)

Psycho (בעברית: פסיכי) הוא שיר שהוקלט על ידי להקת הבנות הדרום קוריאנית רד ולווט. השיר יצא לאור ב-23 בדצמבר 2019, כסינגל הראשי מתוך אלבום האוסף הראשון שלהן, The ReVe Festival: Finale, שהוא החלק השלישי והאחרון בטרילוגיית האלבומים של הלהקה, The ReVe Festival. השיר הולחן על ידי אנדרו סקוט, קאזי אופיה ו-EJAE; עובד על ידי דרוסקי ומפיק התקליטים הוותיק של SM Entertainment, יו יאנג-ג'ין ; ונכתב על ידי קנזי . "Psycho" הוא שיר R&B המשלב אלמנטים של טראפ ופיוצ'ר באס, ועוסק בזוג שנמצא במערכת יחסים רומנטית מורכבת. וידאו קליפ בסגנון גותי פורסם עם יציאת הסינגל.

השיר זכה לביקורות חיוביות מצד מבקרי המוזיקה. אף על פי שיצא לקראת סוף שנת 2019, מבקרים ציינו אותו כאחד משירי הקיי-פופ הטובים של אותה שנה. השיר הגיע למקום הראשון במצעדי המוזיקה בסינגפור ובצפון אמריקה, והיה לשיר השני של הלהקה שהגיע למקום הראשון במצעד שירי העולם הדיגיטליים של בילבורד. במלזיה הוא הגיע בשיאו למקום השני, ובדרום קוריאה שהה במשך שלושה שבועות רצופים בגאון צ'ארט, מה שהיה לפעם ה-12 של רד ולווט ב-10 השירים המובילים של המצעד. השיר הגיע גם למקום העשירי בניו זילנד, ובילה שבוע במקום ה-99 במצעד הורדות הסינגלים הבריטי , בפעם הראשונה של הלהקה במצעדים הבריטיים.

== רקע ויציאה לאור ==
לאחר ההופעה השלישית של רד ולווט בנובמבר 2019, ב-12 בדצמבר חברת התקליטים SM Entertainment חשפה שתי כרזות טיזר ברשתות החברתיות, יחד עם הודעה רשמית שאישרה כי האלבום Finale יסגור את טרילוגיית האלבומים "Music Festival" של הלהקה.<ref></ref> יומיים לאחר מכן פורסם קטע מתוך צילומי הטיזר בחשבונות המדיה החברתית הרשמית של הלהקה. דגימות קול מתוך השיר פורסמו בחשבון האינסטגרם של הלהקה ובערוץ היוטיוב של SM Town . הקליפ פורסם ב-21 בדצמבר 2019.<ref></ref>

== כתיבה ==
"Psycho" נכתב בשנת 2018 על ידי מפיק התקליטים האמריקאי אנדרו סקוט, המפיק הקוריאני EJAE, והאמנית השוודית קאזי אופיה במהלך מחנה כתיבת שירים בסיאול, דרום קוריאה. בעקבות שיחה בין שלושת המלחינים על פרידה בה "להיות שבור לב זה כמעט כמו להרגיש פסיכי", הם התחילו לעבוד על הרעיון לשיר.<ref name=":4"></ref> אופיה הקליטה גרסת דמו באנגלית, שהודלפה באינטרנט שבועות לפני צאת השיר; הפזמונאית קנזי כתבה מחדש את מילות השיר בקוריאנית, עם עיבוד נוסף של המפיק דרוסקי ויו יאנג-ג'ין, שהשתתף בהפקת הסינגל הקודם של הלהקה, "Bad Boy", בשנת 2018.<ref></ref>

מוזיקלית, "Psycho" תואר כשיר אורבני קצבי; תמר הרמן מבילבורד תיארה אותו כשיר R&B-פופ עם פיוצ'ר באס, פתיחה אינסטרומנטלית "אופראית גרנדיוזית" עם מיתרי פיציקאטו "דרמטיים", אקורדים "קלאסיים" ומקצבי טראפ וסינתיסייזרים.<ref></ref> הוא הולחן בסולם Eb מז'ור בקצב של 140 פעימות לדקה.<ref></ref> השירה של הלהקה נעה בין שתי אוקטבות, מהצליל הנמוך של G3 לתו הגבוה של ה-G5. גרסה מעט שונה לשיר שימשה עבור הווידאו קליפ; לפזמון יש קו סינתיסייזר נוסף והקטע שלפני הפזמון כלל מנגינת מיתרים, אלמנטים שהושמטו מהגרסה הדיגיטלית וגרסת הסטרימינג. מילות השיר מספרות סיפור של מערכת יחסים "מלאת עליות וירידות" בה זוג "נלחם כל כך הרבה עד כדי שהם נראים מטורפים בעיני אחרים, אך בכל זאת נועדו זה לזה" ובסופו של דבר מבטיחים למאזין "אנחנו נהיה בסדר".<ref name="Herman"></ref>

== הצלחה מסחרית ==
"Psycho" הגיע למקום השני במצעד "גאון" של דרום קוריאה בשבוע שבין 22–28 בדצמבר 2019, המצעד האחרון של השנה; השיר "Meteor" של הראפר צ'נגמו חסם אותו מלהגיע למקום הראשון במשך שלושה שבועות רצופים.<ref></ref><ref></ref> השיר הגיע למקום ה-31 במצעד השירים הדיגיטליים של "גאון" לחודש דצמבר,<ref></ref> והגיע למקום השלישי במצעד של ינואר 2020. הוא עמד בראש מצעד ההורדות של "גאון" במשך שבועיים, כשהוא השיר השישי של הלהקה שהגיע למקום הראשון במצעד,<ref></ref><ref></ref> והגיע בשיאו למקום השני במצעד הסטרימינג של "גאון" ושהה שם שבועיים.<ref></ref><ref></ref> ב-28 בדצמבר 2019, השיר נכנס למצעד בילבורד קיי-פופ הוט 100, במקום התשיעי,<ref name=":3"></ref> וב-1 בינואר 2020 הגיע לשיאו במקום השני,<ref name="BBKH100 Peak"></ref> שם שהה שבועיים רצופים.<ref></ref>

בנובמבר 2020 קיבל השיר עיטור פלטינה מטעם "גאון" לאחר שחצה את רף 100 מיליון ההשמעות בסטרימינג.<ref></ref> הוא היה הסינגל התשיעי בהישגיו במצעד סוף-השנה של "גאון" לשנת 2020.

בשבוע של 4 בינואר 2020, השיר הופיע לראשונה במקום הראשון של מצעד שירי העולם הדיגיטליים של הבילבורד בארצות הברית, והיה לשיר השני של הלהקה שהגיע למקום הראשון בארצות הברית, אחרי הסינגל "RBB (Really Bad Boy)" ב-2018. בכך הם הפכו לאחד מתשעת אמני הקיי-פופ שהגיעו לראש המצעד יותר מפעם אחת, וללהקת הבנות הרביעית שעשתה זאת.<ref></ref> יתר על כן, זהו השיר ה-16 של הלהקה שמגיע לעשירייה הראשונה, מה שמעמיד אותן בתיקו עם להקת 2NE1 כלהקת הבנות הדרום קוריאנית עם הכי הרבה הופעות בעשירייה הראשונה במצעד.<ref></ref><ref></ref> השיר היה גם לשיר השני של הלהקה שנכנס למצעד הסינגלים החמים בניו זילנד, אחרי "Zimzalabim", בו הגיע למקום העשירי בשבוע של 30 בדצמבר 2019.<ref name=":1"></ref> בנוסף, הוא הגיע למקום ה-99 במצעד הורדות הסינגלים הבריטי, שם שהה שבוע, והיה לשיר הראשון של הלהקה שהגיע למצעד בריטי.<ref name=":2"></ref>

== הופעות חיות ==
הלהקה ביצעה את השיר לראשונה בשידור חי בפסטיבל "ReVe Festival FINALE Party" ב-22 בדצמבר 2019, שהוקרן בבלעדיות באתר V Live .<ref></ref><ref></ref> ב-25 בדצמבר אושרה השתתפותה של הלהקה בפסטיבל המוזיקה השנתי "SBS Gayo Daejeon", עבור הופעת הבכורה של הסינגל בטלוויזיה,<ref></ref> אך חברת הלהקה וונדי נפצעה במהלך החזרות, ובמקום זאת שודרה הופעה מוקלטת.<ref></ref> זמן מה לאחר מכן הלהקה הופיעה בטקס פרסי המוזיקה ה-29 של סיאול שנערך ב-30 בינואר 2020, בהיעדר וונדי, ששאר חברות הלהקה ביצעו את חלקיה.<ref></ref> בנוסף, השיר נכלל במערך השירים של הלהקה בהופעה החיה המקוונת "SMTOWN Live Culture Humanity" ב-1 בינואר 2021.<ref></ref>

== ביקורות ==
השיר זכה לביקורות חיוביות עם יציאתו. תמר הרמן ממגזין בילבורד אמרה כי השיר "חלק וחושני בביצועו". הסופר קים דו-היון ממגזין IZM כתב כי השיר הוא "גרסה משודרגת" של "Bad Boy" ושיבח את האיזון בין "מנגינה נהדרת, מוטיבים וביצוע מעניינים" שעיצבו "שיר טוב" והעניק לו דירוג של 3.5 מתוך 5 כוכבים.<ref name=":18"></ref> נטלי מורין מאתר Refinery29 כתבה כי לשיר יש "את כל הקסם והיהירות של [...] 'Bad Boy' אבל עם זוהר עדכני ומתוחכם".<ref name=":6"></ref> בראיון עם מפיק השיר בפברואר 2020, הסופר יים היון-סו מ-The Korea Herald תיאר את השיר כ"שיר קליט שנתקע באוזן" ואמר כי רד ולווט "לא מראה סימנים של עצירה בתקופה הקרובה".

אף על פי שיצא לאור בדצמבר, השיר נכלל בכמה רשימות מוזיקה, בהן דורג דורג כאחד משירי הקיי-פופ הטובים ביותר לשנת 2019. בילבורד דירג אותו במקום ה-18 ברשימת 'בחירת המבקרים' שלהם.<ref name=":7"></ref> מגזין L'Officiel Malaysia כלל את השיר ברשימת 14 שירי הקיי-פופ המגדירים את 2019, והוא כונה "שיר מועדף לשירה במקלחת".<ref name=":9"></ref> המגזין המקוון Whole Tone תיאר את "Psycho" כ"השיר המרשים ביותר מבין יצירות הקיי-פופ שיצאו בשנה האחרונה" ודירג אותו במקום הראשון ברשימתם.<ref name=":16"></ref> השיר דורג גם במקום הראשון ברשימת "40 שירי הקופ-פופ הטובים ביותר לשנת 2020" של מגזין Paper .<ref name=":17"></ref>
{| class="wikitable sortable"
|+דירוגים ברשימות סוף-שנה
! מבקר/כתב עת
! רשימה
!מיקום
! class="unsortable" | הערות
|-
| align="center" | בילבורד
| align="center" | 25 שירי הקיי-פופ הטובים ביותר לשנת 2019: בחירת המבקרים
|18
| align="center" |
|-
| align="center" | BuzzFeed
| align="center" | 30 שירים שמגדירים קיי-פופ לשנת 2019
|25
| align="center" |<ref></ref>
|-
| align="center" |CNN Philippines
| align="center" | מיטב שירי הקיי-פופ שלנו לשנת 2020
| -
| align="center" |<ref></ref>
|-
| align="center" |L'Officiel Malaysia
| align="center" | 14 שירי הקיי-פופ המגדירים את 2019 ועדיין שולטים בפלייליסט המוזיקה שלנו
| -
| align="center" |
|-
| align="center" |Paper
| align="center" | 40 שירי הקיי-פופ הטובים ביותר לשנת 2020
|1
| align="center" |
|-
| align="center" |Sanook
| align="center" | 20 השירים המובילים של שנת 2020
|11
| align="center" |<ref></ref>
|-
| align="center" |Whole Tone
| align="center" | 30 שירי הקיי-פופ המובילים לשנת 2020
|1
| align="center" |
|-
|}

== שבחים ==
אף על פי שהלהקה לא השתתפה ולא הופיעה באף תוכנית מוזיקה בטלוויזיה, "Psycho" זכה בתשעה גביעים בתוכניות מוזיקה עד לינואר 2020,<ref></ref> היה לשיר השני של הלהקה בעל הכי הרבה פרסים, בשוויון עם "Rookie" משנת 2017, והיה לשיר הראשון שלה שהשיג מעמד "טריפל-קראון" בכל שלושת ערוצי הטלוויזיה הלאומיים, בתוכניות המוזיקה Music Bank , Show! Music Core ו-Inkigayo .<ref name=":10"></ref><ref name=":11"></ref><ref name=":12"></ref> השיר זכה גם בשני פרסי Melon Popularity שבועיים ברציפות.<ref name=":13"></ref>

=== פרסים ===
{| class="wikitable sortable plainrowheaders" style="text-align:center"
! scope="col" |שנה
! scope="col" |ארגון
! scope="col" |פרס
!תוצאה
! class="unsortable" |הערות
|-
| rowspan="6" |2020
|פרסי הווידאו קליפים של MTV
|קליפ הקיי-פופ הטוב ביותר
|
|<ref></ref>
|-
|פרסי המוזיקה של מלון 
|שיר הדאנס הטוב ביותר (נשים)
|
|<ref></ref>
|-
| rowspan="2" |פרסי המוזיקה של Mnet באסיה 
|הופעת הדאנס הטובה ביותר – להקת בנות
|
| rowspan="2" |<ref></ref>
|-
|שיר השנה
|
|-
| rowspan="2" |Asian Pop Music Awards
|שיר השנה מחוץ למדינה
|
|<ref></ref>
|-
|הקליפ הטוב ביותר מחוץ למדינה
|
|<ref></ref>
|-
| rowspan="2" |2021
|פרסי המוזיקה של גאון צ'ארט 
|שיר השנה – דצמבר 2019
|
|<ref></ref>
|-
|פרסי גולדן דיסק 
|השיר הדיגיטלי בטוב ביותר
|
|<ref></ref>
|}

{| class="sortable wikitable" style="text-align:center;"
|+פרסי תוכניות מוזיקה
|-
! width="150" | תוכנית
! רשת
! width="120" | תאריך
! class=unsortable | הערות
|-
| rowspan="3" | Music Bank
| rowspan="3" | KBS
| 3 בינואר 2020
|<ref></ref>
|-
| 10 בינואר 2020
|<ref></ref>
|-
| 24 בינואר 2020
|<ref name=":10" />
|-
| rowspan="3" | Show! Music Core
| rowspan="3" | MBC
| 4 בינואר 2020
|<ref></ref>
|-
| 11 בינואר 2020
|<ref></ref>
|-
| 18 בינואר 2020
|<ref name=":11" />
|-
| rowspan="3" | Inkigayo
| rowspan="3" | SBS
| 5 בינואר 2020
|<ref></ref>
|-
| 12 בינואר 2020
|<ref></ref>
|-
| 19 בינואר 2020
|<ref name=":12" />
|}

{| class="wikitable" style="text-align:center;"
|+פרס Melon Popularity
! פרס
! תאריך
! הערות
|-
| rowspan="2" |פרס Weekly Popularity
| 6 בינואר 2020
| rowspan="2" |<ref name=":13" />
|-
| 13 בינואר 2020
|}

== וידאו קליפ ==
את הווידאו קליפ לשיר ביים במאי הקליפים O, שעבד בעבר על הקליפ של "Umpah Umpah". הווידאו קליפ פורסם ב-23 בדצמבר 2019, במקביל ליציאתם של השיר ושל האלבום Finale.<ref></ref> הכוראוגרפיה של הקליפ נעשתה על ידי של מינה מיונג וביילי סוק.<ref></ref> הקליפ של "Psycho" מתרחש בסצנה גותית ויקטוריאנית. בסרטון שרות חברות הלהקה על מצבי הרוח המתחלפים של מערכת יחסים.

תמר הרמן מבילבורד שיבחה את הקליפ, וכתבה כי הוא "זוהר". ב-26 במרץ 2020, הקליפ הגיע למאה מיליון צפיות ביוטיוב, תוך כשלושה חודשים מפרסומו.<ref name=":15"></ref> נכון ל-21 ביוני 2021, מונה הצפיות של הקליפ עומד על 281.7 מיליון צפיות.

== קרדיטים וצוות ==
הקרדיטים לקוחים מתוך הערות האלבום The ReVe Festival: Finale.<ref name="notes"></ref>

אולפן
* הוקלט באולפן SM SSAM
* תוכנת למיקס באולפן SM LYVIN
* גרסת מיקס נעשתה באולפן SM Concert Hall

צוות
* רד ולווט (איירין, סולגי, וונדי, ג'וי, ירי) – שירה, קולות רקע
* קנזי – כתיבה, בימוי ווקאלי
* אנדרו סקוט – לחן
* קאזי אופיה – לחן, קולות רקע
* EJAE – לחן, קולות רקע
* דרוסקי – עיבוד
* יו יאנג-ג'ין – עיבוד
* נו מין-ג'י – הקלטה
* יונג יו-רה – עריכה דיגיטלית
* לי ג'י-הונג – טכנאי מיקסינג
* נמקונג ג'ין – מיקסינג

== נתוני מכירות ==
{| class="wikitable sortable"
!מקום
!תארים
!מכירות
|-
!קוריאה הדרומית (KMCA)
|פלטינה
|100,000,000<small></small>
|-
| colspan="3" |<small> הזרמת מדיה בלבד</small>
|}

== מיקומי שיא ==

== היסטוריית יציאות לאור ==
{| class="wikitable plainrowheaders" style="text-align:center"
!אזור
!תאריך יציאה
!פורמט
!חברת תקליטים
!מקור
|-
! scope="row" | עולם
| 23 בדצמבר 2019
|הורדה דיגיטלית • הזרמת מוזיקה
|SM Entertainment • Dreamus
|<ref name=":8"></ref>
|}

== קישורים חיצוניים ==

== הערות שוליים ==

קטגוריה:שירים בקוריאנית
קטגוריה:סינגלים שהגיעו למקום הראשון בסינגפור